<classify> Na ELIZABETH HOMBO-DAR ES SALAAM SIKU moja baada ya Tume ya Uchaguzi NEC kueleza kuwahaitavitumia vifungu vya sheria vilivyokuwa vikiruhusu wakurugenzi wa halmashaurina wilaya, miji na majiji kusimamia uchaguzi, Chadema kimeitaka tume hiyokuvifuta kwenye kanuni ya uchaguzi. Kutokana na hilo, Mwenyekiti wa NEC, Jaji SemistoclesKaijage jana aliliambia MTANZANIA kuwa vifungu vinavyohusu uboreshaji wadaftari la wapigakura havikubatilishwa, hivyo wataendelea kuvitumia. Alisema watafuata sheria kama zilivyo, lakini vile vifunguvya 71 na 73 ambavyo vilitenguliwa na mahakama hawatavitumia. Tunafuata sheria kama zilivyo, lakini vile vifunguvilivyotenguliwa na mahakama hatutavitumia, lakini vinavyohusu uboreshaji wadaftari la wapigakura havijabatilishwa. Hivyo tutaendelea kuvitumia kwa sababu suala la kutungasheria ni la Bunge, alisema Jaji Kaijage. CHADEMA Akitoa msimamo wa Chadema jana mbele ya waandishi wahabari, Mkurugenzi wa Itifaki, Mawasiliano, Uenezi na Mambo ya Nje, John Mrema,alisema pamoja na kwamba NEC imeeleza kuwa haitawatumia wakurugenzi, lakinihaijaweka wazi itatumia utaratibu gani. Jaji Kaijage hajatuambia wanakwenda kutumia utaratibu gani,lakini kwenye kanuni imewataja hawa Ma-DED kama waandikishaji na wanaosimamiauchaguzi na hata vifaa vya BVR huwa vinapitia kwao, alisema Mrema. Mei 10 mwaka huu, Mahakama Kuu Kanda ya Dar es Salaamilitoa uamuzi wa kuvifuta vifungu vya sheria ya uchaguzi namba 71 na 73. Uamuzi huo uliotolewa na Jaji Dk. Atuganile Ngwala, ulitokanana kesi iliyofunguliwa na mwanachama wa Chadema, Bob Wangwe, aliyekuwaakitetewa na Wakili Fatma Karume. Pia mahakama hiyo ilibatilisha kifungu cha 73 kinachoipaNEC mamlaka ya kuteua mtu yeyote miongoni mwa watumishi wa umma kuwa msimamiziwa uchaguzi. Mahakama ilisema vifungu hivyo ni kinyume cha Katiba yanchi ikibainisha kuwa wakurugenzi hao ambao si waajiriwa wa NEC, huteuliwa narais aliyeko madarakani, ambaye hutokana na chama tawala na kwamba wengine niwanachama wa chama cha mamlaka inayowateua jambo ambalo huathiri utendaji waokatika kutenda haki. Ilisema kifungu cha 71 kinasema kila Mkurugenzi wa Jiji,Manispaa na Halmashauri anaweza kusimamia uchaguzi wakati viongozi hao niwateule wa Rais na si waajiriwa wa NEC wakati Katiba inasema NEC inapaswa kuwahuru na haki. Jaji Ngwala alisema kutokana na hali hiyo, kifungu hichokinakinzana na sheria mama ambayo inasimamia nchi. Pia kifungu cha 73kinasema kuwa NEC inaweza kuteua mtu yeyote kuwa msimamizi wa uchaguzi bila yakuainisha ni mtu wa aina gani. Alisema lakini Katiba inasema kuwa mtu yeyote anayekuwamsimamizi wa uchaguzi hapaswi kuwa mwanachama wa chama chochote cha siasa. VIFUNGUNA KATIBA Akizungumza jana, Mrema aliitaka NEC iondoe vifungu vyotevya kanuni ambavyo ni kinyume na Katiba ya nchi vinginevyo watakwendamahakamani. Pia tume iache mpango wake wa kuajiri makada wa vyama vyasiasa kuwa maofisa waandikishaji bali iwaajiri watu neutral, alisema. Akizungumzia kuhusu kauli ya Jaji Kaijage, kwamba vyama vyasiasa vimeshirikishwa katika kila hatua ya uandikishaji wa daftari la wapigakura,Mrema alisema hawakuwahi kushirikishwa katika hatua yoyote. Hata hiyo kanuni tumekuja kuiona tangu Desemba mwaka janakatika gazeti la Serikali na sisi tumekabidhiwa mwezi huu, lakini hatujashirikikatika kuandaa kanuni na tumekaa kikao kimoja tu na tume, alisema. Katika mkutano wake wa juzi na wahariri, Jaji Kaijagealisema vyama vya siasa kama wadau wao muhimu wameshirikishwa katika hatuazote. Aidha akizungumza na gazeti hili jana, Jaji Kaijagealisisitiza kuwa katika suala nzima la ushirikishwaji, waliwashirikisha vyamavyote na Chadema kilituma mwakilishi na kutoa maoni yao. Hao Chadema si wamesema, na sisi pia tumesema. Sheriainaipa wajibu tume kuandaa kanuni na haijaweka masharti yoyote. Sasa kamawanasema hatukuwashirikisha, sisi tuna kumbukumbu ya waliohudhuria na Chademakilituma mwakilishi wake na wakaleta maoni yao, alisema Jaji Kaijage. Hata hivyo, Mrema alisema wanaitaka NEC iondoe vituo vyoteambavyo viko katika kambi ya Jeshi la Polisi, kwa kuwa wananchi wamekuwahawafiki kwa sababu ya hofu. Vilevile alisema NEC iweke hadharani majina ya asasi zakiraia 24 zilizoruhusiwa kutoa elimu kwa wapigakura. Vyama vya siasa tumenyimwa haki ya kutoa elimu kwa wapigakura,yaani haturuhisiwi kuelimisha na kuhamasisha. NEC haitaki elimu itolewe, leounapowazuia vyama vya siasa wasitoe elimu watawapataje wapigakura wao? Sasa hata hizo asasi 24 zilizoruhusiwa ni zile ndogo ndogoambazo zimesajiliwa siku za karibuni, lakini zile kubwa hazijapewa kibali cha kutoaelimu ya wapigakura, alisema Mrema. LHRCWATAKA POLISI WASIMAMIE Kituo cha Sheria na Haki za Binadamu LHRC kimetoapendekezo la walimu ama askari kusimamiaUchaguzi Mkuu wa mwaka 2020. Akizungumza janaDodoma, katika mkutano wa kujadili mkakati wa Katiba Mpya ulipotoka, ulipo na uendako,Mkurugenzi Mtendaji wa kituo hicho, Anna Henga, alisema wana furaha kubwakutokana na uamuzi wa Mahakama Kuu wa kuwaondoa wakurugenzi kusimamia uchaguzi. Wasimamizi wengi wana interest na chama na kwenyemikutano unakuta wamevaa kabisa nguo za chama kimoja, hii inabidi ifanyike kwa watu ambao hawanaupande wowote. Tunashukuru uamuzi wa mahakama kutotumia wakurugenzi, iteuewatu ambao hawana chama chochote, wanaweza wakawatumia walimu au askari, lakiniwasiwe na upande wowote. Sheria inaruhusu atumiwe mtu yeyote, tunafurahi na hilitunaliunga mkono kwa nguvu zote, tunataka haki ionekane ikitendeka, alisema Henga.  <topic>: KITAIFA 